《和克温春夜独坐》
明代·傅圭

中天斗柄又回东，积雪俄看化玉虹。茶忆荆溪分雀舌，酒沽燕市当郫筒。

虚堂坐久寒生白，蜡炬花残夜剪红。细读君诗何所似，春云蔼蔼散晴空。

作者简介：（1459—1515）明保定府清苑人，字邦瑞。成化二十三年进士。授编修，预修《大明会典》。正德六年，累迁为礼部尚书。遇大事，毅然执争，人不能夺，因此忤权幸，八年致仕。